als_Latn dik_Latn sag_Latn
Presidenti i FIFA-s, Sepp Blatter, fajësoi indirekt UEFA-n për incidentet që ndodhën në ndeshjen Serbi-Shqipëri. Numri një i institucionit botëror te futbollit u shpreh se UEFA duhet të kishte evituar përfshirjen e këtyre dy përfaqësuesve ne grup gjate nje interviste dhëne per televizionit rus “Russia Today”. I pyetur per incidentin Serbi-Shqipëri nga gazetarja e cila theksoi se nuk janë vetëm politikanet, por edhe sportistet mes dy vendeve rivale qe përfshihen ne zënka , Blater deklaroi te kundërtën. Blatter thekson se: Ka gjithmonë nje provokim. Kombëtaret e futbollit janë ambasadoret me te mire te vendeve ndaj duhet te jesh i kujdesshëm ku vjen puna te garat. Duhet te përpiqesh te mos kesh ndeshje ku qe ne fillim e di se mund te ketë nje konflikt. Në garat e FIFA-s, ne nuk i vendosim Armeninë dhe Azerbajxhanin në të njëjtin grup për të evituar problemet. Incidenti i i Beogradit nuk është një çështje e FIFA-s, por unë mendoj se tani të gjithë janë vënë në alarm për të evituar situata të tilla në të ardhmen, pasi ne nuk duhet të krijojmë situata, ku politikanët mund të mund te abuzojmë me futbollin. Qëndrimi i kreut te FIFA-s se UEFA duhet te kishte evituar përfshirjen ne te njëjtin grup te Serbisë dhe Shqipërisë vjen kur vendimi i komisionit të etikës dhe disiplinës në UEFA, ka shkaktuar në të njëjtën kohë habi dhe pakënaqësi në mbarë opinionin ndërkombëtar me vendimin e tij për t’i hequr tri pikë përfaqësueses së Shqipërisë, që ishte pala e dëmtuar në Beograd.
als_Latn